Bitola (skrivet Битола e makedoneg ; anavezet evel Monastir pe Manastir gwechall, diwar hech anvioù gresianek, albanek ha turkek) zo ur gêr vras e Makedonia.An eil gêr vrasañ eus ar vro eo, war lez ar stêr Dragor, war-dro 600 metr a-us live ar mor. Nepell diouzh ar gêr emañ ar Menezioù Baba gant ar menez Pelister, ar gern uhelañ anezho (2601 m). Evit ar chenwerzh hag ar sevenadur ez eo Bitola ur greizenn a-bouez e mervent Makedonia. Pennlech ur gumun anvet heñvel (Општина Битола, Opština Bitola) eo ivez ; ouzhpenn 86 000 a dud zo o chom enni.